*Projekts*

LATVIJAS REPUBLIKAS MINISTRU KABINETS

2017. gada \_\_. \_\_\_\_\_\_\_\_ Noteikumi Nr. \_\_\_\_\_\_\_

Rīgā (prot. Nr.\_\_ \_\_.§)

**Tieslietu ministrijas maksas pakalpojumu cenrādis**

Izdoti saskaņā ar

Likuma par budžetu

un finanšu vadību

 5. panta devīto daļu

1. Noteikumi nosaka Tieslietu ministrijas sniegto maksas pakalpojumu cenrādi.

2. Tieslietu ministrija sniedz maksas pakalpojumus saskaņā ar cenrādi (pielikums).

3. Cenrāža 1., 2., 3., 4. un 5. punktā minēto pakalpojumu var saņemt steidzamības kārtībā piecu darbdienu laikā, norādot precīzu civilstāvokļa akta reģistra ieraksta reģistrācijas gadu un vietu vai ziņas par vārda, uzvārda un tautības ieraksta maiņu. Maksai par šādu pakalpojumu piemēro koeficientu trīs.

4. No samaksas par pakalpojumu, uzrādot attiecīgu statusu apliecinošu dokumentu, atbrīvo:

4.1. personu līdz 18 gadu vecumam ar invaliditāti un personu ar I, II vai III invaliditātes grupu;

4.2. personu, kura atrodas pilnā valsts vai pašvaldības apgādībā;

4.3. personu, kura normatīvajos aktos noteiktajā kārtībā ir atzīta par trūcīgu;

4.4. bāreni vai bez vecāku gādības palikušu bērnu pēc pilngadības sasniegšanas līdz 24 gadu vecuma sasniegšanai;

4.5. daudzbērnu ģimeni, ja tai un vismaz trim tās aprūpē esošiem bērniem, tai skaitā audžuģimenē ievietotiem un aizbildnībā esošiem ir noteikta viena deklarētā dzīvesvieta vai papildu adrese.

5. Persona par pakalpojumu norēķinās pirms pakalpojuma saņemšanas.

6. Maksājumu veic, izmantojot šādus maksājumu pakalpojumu veidus:

6.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

6.2. ar maksājumu karti maksājumu karšu pieņemšanas terminālī.

7. Atzīt par spēku zaudējušiem Ministru kabineta 2013. gada 3. septembra noteikumus Nr. 738 "Tieslietu ministrijas maksas pakalpojumu cenrādis" (Latvijas Vēstnesis, 2013, 174. nr.).

8. Noteikumi stājas spēkā 2018. gada 1. janvārī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs